Tiltale for overtrædelse af udlændingelovens § 59 b. Påstand om udvisning
Ret: Retten i Odense (1. instans)
Faggruppe: Straffesag — Almindelig domsmandssag
Sagsemner: Udlændinge;

RETTEN I ODENSE - 3.afdeling

D O M

afsagt den 16. maj 2013

Rettens nr. 3-3249/2013
Politiets nr. 2300-84141-00009-12

Anklagemyndigheden
mod
Tiltalte
cpr-nummer Født 1963
Psykiatrisk Afdeling

Der har medvirket domsmænd ved behandlingen af denne sag.

Anklageskrift er modtaget den 7. maj 2013.

Tiltalte er tiltalt for

1.

overtrædelse af udlændingelovens § 59 b,
ved den 26. oktober 2012 i tidsrummet mellem kl. 12.00 og kl. 17.00 at væ-re
indrejst fra Sverige til Danmark og indfundet sig på Odense Banegård, Østre
Stationsvej i Odense, i strid med et indrejseforbud.

2.

overtrædelse af udlændigelovens § 59 b,
ved i tidsrummet fra den 27. oktober 2012 kl. 00.50 til den 29. oktober 2012
kl. 12.50 at være indrejst fra Sverige til Danmark og indfundet sig på odense
Banegård, Østre Stationsvej i Odense i strid med et indrejseforbud.

Anklagemyndigheden har nedlagt påstand om fængselsstraf.

Anklagemyndigheden har endvidere nedlagt påstand om, at tiltalte i medfør af
udlændingelovens § 49, stk. 1, jf. § 24, nr. 1, jf. § 22, nr. 2-3, og § 23, nr. 2-4,
samt § 24, nr. 2, udvises med indrejseforbud i 6 år jf. udlændingelovens § 32,
stk. 2, nr. 1.

Tiltalte har nægtet sig skyldig.

Der har været afgivet forklaring af tiltalte og vidnerne politibetjent Vidne 1 og
politibetjent Vidne 2.

Forklaringerne er lydoptaget i medfør af retsplejelovens § 711 og gengives
Std 75284



side 2

ikke i dommen.

Tiltalte er tidligere er straffet talrige gange for overtrædelse af udlændinge-
lovens § 59 b, senest ved

- Østre Landsrets ankedom af 11. marts 2011, der ænd rede København
Byrets behandlingsdom af 13. december 2010, til fængsel i 1 år for
overtrædelse af udlændingelovens § 59 b. Det fremgår af landsrettens
dom, at der ved strafudmålingen blev lagt vægt på, at tiltalte i hver fald
24 gange tidligere var straffet for ulovlig indrejse i Danmark. Ud-vist
med indrejseforbud i 6 år.

-        Lyngby rets dom af 18. august 2011 med fæn gsel i 1 år for
overtrædelse af udlændingelovens § 59 b.

Overlæge Person, Psykiatrien i Region Syddanmark, har i udtalelse af
23.november 2012 anført:

" Vedrørende Tiltalte, cpr.nr. Født 1963 (Patienten har haft en række
forskellige erstatnings cpr.nr.)

Efter anmodning om udtalelse om ovenstående patients tidligere og
aktuelle tilstand og behandling, skal følgende anføres:

Det drejer sig om en 49-årig mand med adskillige psykiatriske indlæg-
gelser bag sig på skiftende psykiatriske centre i Danmark. Heraf 4 i
nærværende afsnit, hvor han er beskrevet under diagnoserne person-
lighedsforstyrrelse uspecificeret, paranoid skizofreni og afhængig-
hedssyndrom af cannabis, benzodiazepiner og alkohol. Han har haft
langvarige indlæggelser i psykiatrisk center Hvidovre, hvor han ud-over
abstinenssymptomer er fremkommet med selvmordstanker og hø-
relseshallucinatoriske oplevelser. Han har enkelte gange været så u-
rolig og opkørt at det har været nødvendigt at bæltefiksere ham i for-
bindelse med behandling, som har været god og hurtig virkning.
Patienten er i 2010 blevet mental undersøgt, hvor man har fundet, at
han led af skizofreni samt misbrug. Dette er således i overensstemmel-se
med, hvad man har fundet under patientens mange indlæggelser. Det
fremgår også af patienten har været plæderende for ordination af
benzodiazepiner eller benzodiapin lignende stoffer ligesom at han har
været meget aktiv for at indtage cannabis.
Aktuelt har patienten været indlagt i nærværende afdeling siden den
30.10.2012, som varetægtssurrogeret. han er sigtet for ulovlig indrej-se
endnu engang.
Ved indlæggelsen er patienten lettere alkoholpåvirket men fremtræder
ellers i en upåfalden psykisk tilstand. Han har få dage tidligere være
indlagt i herværende afdeling, hvor han har ladet sig indlægge under
andet navn og cpr.nr.



side 3

Under indlæggelsen har han fremtrådt upåfaldende, har været venlig og
i første omgang givet udtryk for velbehag med indlæggelsen. Han har
kortvarigt givet udtryk for diskrete forfølgelses vrangforestillin-ger, hvor
han mener, at der er mikrofoner i væggen. Han fremtræder dog
stillestående og aspontan og har ikke nogen løsningsforslag til sit
gentagne problemstilling med at overtræde indrejseforbuddet. Han har
under hele indlæggelsen været i behandling med antipsykotisk me-dicin
med god virkning.

Man må således antage, at den pågældende fortsat er sindssyg, og og-så
har været det på tidspunktet for det påsigtede. Ud fra de erfaringer som
psykiatrisk center Hvidovre har haft med patienten, synes psykiat-risk
behandling ikke at kunne afholde patienten fra kriminalitet og misbrug,
hvorfor perspektiverne for den behandlingsdom ikke skønnes gunstige."

Tiltalte har været mentalundersøgt.

I Retspsykiatrisk erklæring herom af 9. april 2013 fremgår blandt andet:

"..........

Observanden indlægges på psykiatrisk afdeling i Odense den 28. okto-
ber 2012 akut og frivilligt under Navn. Han er beru-set med
alkoholpromille på 1,8. Han blev fundet af Falck på Odense
Banegårdcenter og bragt til psykiatrisk skadestue. Han oplyser, at han
lider af paranoid skizofreni, hører stemmer, som opfordrer ham til
selvmord, og at han tænker på at tage sit eget liv. Han plæderer for
medicin i form af Olanzapin 20mg tabletter x 2, Temesta 2 mg tablet-ter
x 3 (benzodeazepin) og Imoclone 2 tabletter (sovemedicin). Han
indlægges på lukket afdeling. I første omgang kan han ikke få beroli-
gende medicin på grund af alkoholpåvirkningen, hvilket får observan-
den til at blive højtråbende, han sparker til inventaret og truer igen med
at tage sit eget liv. På farlighedskriteriet bliver han derfor
tvangstilbageholdt og bæltefikseret. Dagen efter, ved psykiatrisk gen-
nemgang, fremstår han ædru, fuldstændig rolig og samarbejdende. Han
fortæller, at han ikke lider af skizofreni, at han aldrig har hørt stemmer
eller vil tage sit liv, men at han er ejendomsmægler i By 1, og at han en
gang imellem tager til Danmark for at drikke alkohol. Han oplyser, at
han er gift, og at konen venter ham hjem. Han kan de-taljeret redegøre
for, hvordan han vil komme til Sverige. Undersøgen-de læge finder ham
fuldstændig upåfaldende, troværdig og ikke psyko-tisk. Derfor ophæves
frihedsberøvelsen og bæltefikseringen. Obser-vanden udskrives den 29.
oktober 2012 mod, at han tager hjem til Sve-rige.

..........



side 4

Resumé:
Observanden er en 49-årig svensk mand, som tidligere er dømt for be-
drageri og at overtræde et indrejseforbud. Han benytter flere identite-
ter. Han er nu igen tiltalt for at have overtrådt Udlændingelovens § 59
b, den 26. og 29. oktober 2012.

Han er dømt for bedrageri i både Sverige og England.

Observanden blev sat i pleje eller bortadopteret som 1½-årig. Han
voksede op på en gård uden for By 2. Hans skolegang blev påvir-ket af,
at han som 11-årig begyndte at misbruge alkohol. Han har gen-nemført
grundskolen, men har aldrig taget en kompetencegivende ud-dannelse
og har ikke etableret sig på arbejdsmarkedet. Selv siger han, at han er
elitesoldat og ejendomsmægler, hvilket er usandsynligt.

Han har fra et tidligere forhold en datter på 29 år, som han ikke ser.
Hans plejemor/adoptivmor er død i efteråret 2012.

Observanden har siden 1979 været fuldt af det svenske psykiatrisk sy-
stem grundet alkoholmisbrug. Han har ligeledes udviklet et stof- og
medicinmisbrug. I Sverige er der fortaget fire mentalobservationer, som
diagnosticerer observanden med antisocial personlighed samt al-kohol-
og benzodiazepinmisbrug. I 2012 vurderer man i Sverige, at
observanden simulerer hørelseshallucinationer, og at han ikke lider af
paranoid skizofreni.

Observanden er kendt i det danske psykiatriske system fra mere end 25
indlæggelser. Han blev første gang indlagt i 1995 på psykiatrisk
afdeling i Hvidovre på mistanke om psykose. Han har været udskrevet
med forskellige diagnoser som forstyrret personlighedsstruktur, af-
hængighed af alkohol, beroligende medicin og hash, samt paranoid
skizofreni. Ved mentalobservation fra 2010 fra Retspsykiatrisk Klinik
findes observanden sindssyg. Han idømmes efterfølgende en behand-
lingsdom.

Observanden har været varetægtssurrogat fængslet på psykiatrisk af-
deling i Odense fra 30. oktober 2012 og er fortsat indlagt. Observan-
dens fysiske og psykiske helbred er svækket efter årelangt massivt mis-
brug af alkohol, beroligende medicin og illegale stoffer.

I starten af aktuelle indlæggelse var observanden relativt upåfalden-
de, hvorfor den antipsykotiske behandling med Olanzapin blev pause-ret
efter nedtrapning. Efter nogle ugers pause blev det klar, at obser-vanden
lider af selvhenførende og megalomane vrangforestillinger. Den
antipsykotiske behandling genoptages, og observandens tilstand bedres.
Diagnostisk lider han af paranoid psykose, afhængighed af



side 5

flere stoffer (alkohol, beroligende medicin, hash), og dyssocial per-
sonlighedsstruktur. Observanden er sindssyg. Den kliniske vurdering
understøttes af den psykologiske undersøgelse, hvor observanden fin-des
sindssyg, men uden tegn på skizofrenilidelse. Han findes ved den
psykologiske undersøgelse tungt begavet, men ikke mentalt retarderet.

Observanden er under mentalobservation testet positiv for brug af hash,
men også benzodiazepin og opiat, som ikke er udlevet som led i
behandlingen.

Observanden har under indlæggelsen fortalt, at han agter at genopta-ge
sin kriminalitet ved at besøge Danmark igen på trods af, at han har
indrejseforbud indtil 2016.

Konklusion:
Observanden findes således ved undersøgelsen sindssyg, en tilstand der
må antages at have været stabilt til stede over et år, og således og-så på
tidspunkterne for den påsigtede kriminalitet. Han må således anses som
omfattet af straffelovens § 16, stk. 1.

Såfremt observanden findes skyldig i den nu påsigtede kriminalitet, skal
man derfor, i stedet for almindelig straf, pege på dom til behand-ling på
psykiatrisk afdeling, med tilsyn af Kriminalforsorgen i forbin-delse med
afdelingen under udskrivning, således at Kriminalforsorgen sammen
med overlægen kan træffe bestemmelse om genindlæggelse."

Tiltalte har under denne sag været frihedsberøvet fra den 29. oktober 2012.

Rettens begrundelse og afgørelse

På grundlag af vidnerne politibetjent Vidne 1 og politibe-tjent Vidne 2's
forklaringer, som støttes af oplysningerne i sagen i øvrigt, er det bevist, at
tiltalte i strid med et indrejseforbud indrejste i lan-det på de i anklageskriftet
nævnte tidspunkter.

Tiltalte er herefter skyldig i overtrædelse af udlændingeloven § 59b.

Det lægges det til grund, at tiltalte er omfattet af personkredsen i straffelo-
vens § 16, stk. 1. Det lægges endvidere til grund, at tiltalte umiddelbart in-den
indrejsen den 26. oktober 2012 var blevet udskrevet fra psykiatrisk afde-ling i
Hvidovre, og at han den 28. oktober 2012 frivilligt lod sig indlægge på
psykiatrisk afdeling i Odense og efter have været bæltefikseret blev udskre-
vet samme dag, idet han blev fundet upåfaldende, troværdig og ikke psyko-
tisk.

Efter vidnerne politibetjent Vidne 1 og politibetjent



side 6

Vidne 2's forklaringer, som støttes af oplysningerne i sagen i øvrigt, er det
yderligere godtgjort, at tiltalte ved begge anholdelser var alkoholpå-virket og
havde en adfærd der bar præg heraf. Det fremgår samtidig af de lægelige
oplysninger, at han ved indlæggelsen den 28. oktober 2012 var al-
koholpåvirket.

På denne baggrund finder retten ikke, at der foreligger holdepunkter for at
antage, at der har været en sådan forbindelse mellem tiltaltes i de lægelige
erklæringer omhandlede sindsygdom og hans indrejse i Danmark, at han kan
anses for at have været utilregnelig på gerningstiden. Tiltalte er herefter ikke
straffri efter straffelovens § 16, stk. 1.

Straffen fastsættes til fængsel i 1 år, jf. udlændingelovens § 59 b.

Retten har lagt vægt på, at tiltalte tidligere er straffet talrige gange for ulov-lig
indrejse i Danmark.

Retten tager udvisningspåstanden til følge i medfør af udlændingelovens § 49,
stk. 1, jf. § 24, nr. 1, jf. § 22, nr. 2-3 og § 23, nr. 2-4 samt § 24, nr. 2 og § 32,
stk. 2, nr. 1.

Thi kendes for ret:

Tiltalte straffes med fængsel i 1 år.

Tiltalte udvises af Danmark. Tiltalte pålægges indrejseforbud i 6 år. Fristen for
indrejseforbudet regnes fra den 1. i den førstkommende måned efter ud-rejsen
eller udsendelsen.

Tiltalte skal betale sagens omkostninger.

Dommer